b'\n_START_ARTICLE_\nKalakmulis\n_START_SECTION_\nIstorija\n_START_PARAGRAPH_\nMiestas gyvavo klasikiniu maj\xc5\xb3 laikotarpiu, tarp 200 ir 700\xc2\xa0m. e. m. Tai buvo dominuojantis Peteno regiono miestas-valstyb\xc4\x97. \xc4\x8cia klest\xc4\x97jimo laikotarpiu gyveno ~50 t\xc5\xabkst. \xc5\xbemoni\xc5\xb3, buvo pastatyta 6750 pastat\xc5\xb3 ir kuri\xc5\xb3 pats svarbiausias\xc2\xa0\xe2\x80\x93 55\xc2\xa0m auk\xc5\xa1\xc4\x8dio piramid\xc4\x97, did\xc5\xbeiausia i\xc5\xa1 vis\xc5\xb3 maj\xc5\xb3 piramid\xc5\xbei\xc5\xb3. U\xc5\xbe\xc4\x97m\xc4\x97 55\xc2\xa0km\xc2\xb2 plot\xc4\x85. Pagrindinis Kalakmulio konkurentas regione buvo Tikalis, su kuriuo nuolat vyko karas. Kalakmulio s\xc4\x85jungininkais kare buvo Ja\xc5\xa1\xc4\x8dilanas, Naranchas ir Karakolis. Kalakmulis kelis kartus buvo u\xc5\xbe\xc4\x97m\xc4\x99s Tikal\xc4\xaf, ta\xc4\x8diau \xc5\xa1is atsigaudavo ir kontraatakuodavo. Galiausiai karas i\xc5\xa1sekino abu miestus, buvo i\xc5\xa1eikvoti resursai, kas prived\xc4\x97 prie abiej\xc5\xb3 miest\xc5\xb3 \xc5\xbelugimo ir klasikin\xc4\x97s maj\xc5\xb3 eros pabaigos.\n_START_SECTION_\nArchitekt\xc5\xabra\n_START_PARAGRAPH_\nKalakmulio griuv\xc4\x97siai atrasti 1931\xc2\xa0m. amerikie\xc4\x8di\xc5\xb3 botaniko Cyrus Longworth Lundell. Tai vieni gausiausi\xc5\xb3 maj\xc5\xb3 griuv\xc4\x97si\xc5\xb3. I\xc5\xa1likusios dvi didel\xc4\x97s piramid\xc4\x97s, vadinamos strukt\xc5\xabra I ir strukt\xc5\xabra II, net 117 stel\xc5\xb3, ant kuri\xc5\xb3 daugiausia vaizduojami valdovai su \xc5\xbemonomis. I\xc5\xa1likusi sienin\xc4\x97 tapyba, kurioje vaizduojami \xc5\xbemon\xc4\x97s, gaminantys \xc4\xafvairius produktus bei glifai, apra\xc5\xa1antys pavaizduotus \xc4\xafvykius. Rasta keramikos dirbini\xc5\xb3, kuriuose dominuoja gyvat\xc4\x97s glifas._NEWLINE_Kalakmulio griuv\xc4\x97siai 2002\xc2\xa0m. \xc4\xaftraukti \xc4\xaf UNESCO pasaulio paveldo s\xc4\x85ra\xc5\xa1\xc4\x85.'